**ووٹر آئی ڈی کی عوامی آگاہی مہم - اکثر پوچھے گئے سوالات**

**ووٹر آئی ڈی کی عوامی آگاہی مہم**

**گریٹر لندن اتھارٹی کون ہے؟**

گریٹر لندن اتھارٹی (GLA)، جسے لندن سٹی ہال بھی کہا جاتا ہے، لندن کی علاقائی حکومت ہے، جس کا دائرہ اختیار گریٹر لندن اور لندن شہر پر ہے۔ GLA لندن کے میئر اور لندن اسمبلی پر مشتمل ہے۔

**شاؤٹ آؤٹ UK کون ہے؟**

شاؤٹ آؤٹ( SOUK) ایک غیر جانبدار تخلیقی سماجی ادارہ ہے جو نوجوانوں میں میڈیا اور سیاسی خواندگی کو بڑھانے پر مرکوز ہے۔ GLA کا ڈیلیوری پارٹنر SOUK ہے - 2023-2020 میں لندن ووٹر رجسٹریشن کے ہفتہ کا انتظام کیا۔ غیر جانبدار ووٹر آئی ڈی کی عوامی آگاہی مہم کے لیے، SOUK ہمہ وقت غیر جانبداری کو یقینی بنانے کے لیے سوشل میڈیا کے اثاثوں اور تجویز کردہ سوشل میڈیا کاپی، اور تعلیمی مواد کو لندن بھر کی کمیونٹیز اور پارٹنرز اور تعلیمی اداروں کے ساتھ تمام وسائل کو فروغ دے گی اور ان کا اشتراک کرے گی۔

**ووٹر آئی ڈی کی عوامی آگاہی مہم کیا ہے؟**

الیکشن ایکٹ (2022) اس میں تبدیلیاں لایا ہے کہ ہم ووٹ کیسے دیتے ہیں اور ووٹ کون دے سکتا ہے۔

اس لیے، جنوری 2023 سے، گریٹر لندن اتھارٹی اور سول سوسائٹی کی تنظیموں، تعلیمی اداروں اور لندن کی تمام انتخابی سروسز کا متنوع اتحاد ایک غیر جانبدار عوامی بیداری مہم چلانے کے لیے یکجا ہو رہا ہے۔ اس مہم کا مقصد لندن کے تمام اہل، خاص طور پر تمام پس منظر کے کم رجسٹرڈ اور کم نمائندگی والے لندن والوں کو ان بیمثال تبدیلیوں کے بارے میں مطلع کرنا ہے، خاص طور پر مستقبل کے انتخابات میں ذاتی طور پر ووٹ دینے کے لیے لازمی تصویری شناخت کا تعارف، یعنی پارلیمانی/عام انتخابات، مقامی /بورو کے انتخابات، اور لندن کے میئر/لندن اسمبلی کے انتخابات۔

GLA کی زیر قیادت عوامی آگاہی کی مہم کو الیکٹورل کمیشن کے ساتھ مربوط کیا جاتا ہے اور اسے شاؤٹ آؤٹ UK) SO) کے ذریعے فراہم کیا جاتا ہے۔ لندن ووٹر رجسٹریشن ویک کے سالانہ ماڈل کی بنیاد پر، GLA اور SOUK نے معلومات اور تعلیمی مواد کو کم نمائندگی والی کمیونٹیز کے ساتھ مل کر ڈیزائن کیا ہے جو ان تبدیلیوں سے غیر متناسب طور پر متاثر ہوں گے۔ امواد اور سرگرمیوں کا اشتراک کیا جائے گا اور پارٹنرز کے ایک وسیع، پین لندن اتحاد کے تعاون سے آن لائن اور آف لائن ہو گا۔

اس سرگرمی کے متوازی اس کی تکمیل کے لیے، GLA ووٹر آئی ڈی آگاہی گرانٹس پروگرام کے کامیاب بولی دہندگان قابل اعتماد کمیونٹی ماحول میں سرگرمی فراہم کریں گے۔ آپ GLA کے ڈیموکریسی ہب کے متعلق مزید معلومات https://registertovote.london/ پر حاصل کر سکتے/سکتی ہیں

**لندن ووٹر رجسٹریشن ویک (LVRW) کیا ہے؟**

یہ ایک سالانہ غیر جماعتی سیاسی، غیر جانبدارانہ، غیر انتخابی مخصوص منصوبہ ہے جسے گریٹر لندن اتھارٹی کی جانب سے ایک ڈیلیوری پارٹنر، لندن ووٹر رجسٹریشن اسٹریٹجک پارٹنرشپ اور حمایت کے ایک وسیع اتحاد کے ساتھ چلایا جاتا ہے، تا کہ لندن کے رہائشیوں کو مطلع اور ان کی حوصلہ افزائی کی جائے – خاص طور پر کم رجسٹرڈ اور کم نمائندگی والے لندن کے رہائشیوں کو – کہ وہ ووٹ دینے کے لیے اندراج کروائیں۔

**ہم یہ کیوں کر رہے ہیں / لندن کے رہائشیوں پر کیا اثر ہو گا؟**

الیکشنز ایکٹ (2022) کے ذریعے لائی جانے والی جمہوری حقوق میں تبدیلیاں پہلے سے کم رجسٹرڈ اور کم نمائندگی والے لندن کے رہائشیوں کے لیے نمایاں رکاوٹیں کھڑی کرتی ہیں، جن میں سے بہت سے کووڈ کی وباء اور گزربسر کی لاگت کے بحران سے غیر متناسب طور پر متاثر ہوئے ہیں۔

لندن پہلے ہی برطانیہ کے تمام خطوں اور اقوام میں ووٹر رجسٹریشن کے لحاظ سے سب سے کم شرح رکھنے والوں میں سے ہے۔ https://data.london.gov.uk/dataset/survey-of-londoners-2021-22 پر مزید جانیں

جوزف راؤنٹری فاؤنڈیشن (Joseph Rowntree Foundation) (فروری 2022)، ٹرسٹ فار لندن اور the3million ("لندن وائسز: مکمل شرکت کا سفر"، دسمبر 2021) اور GLA پولنگ (اگست 2022 اور مارچ 2023) ان آبادیوں اور کمیونٹیز کی نشاندہی کرتی ہے جن کے پاس ووٹ دینے کے لیے منظور شدہ تصویری ID ہونے کا امکان کم سے کم ہے۔ یہ مندرجہ ذیل ہیں:

 ● لندن کے نوجوان رہائشی (عمر 24-18 سال)

 ● سیاہ فام، ایشیائی، اقلیتی نسب اور مہاجر لندن کے رہائشی، بشمول یورپی یونین کے لندن کے رہائشی

 ● D/بہرے اور معذور لندن کے رہائشی

 ● لندن کے بوڑھے رہائشی

 ● LGBTQ+ لندن کے رہائشی، خاص طور پر ٹرانس اور غیر بائنری لندن کے رہائشی

 ● کم آمدن والے لندن کے رہائشی

 ● سماجی اور نجی کرائے پر رہنے والے لندن کے رہائشی، اور غیر محفوظ رہائش گاہوں، بشمول بے گھر لندن کے رہائشی

**مجھے ووٹ کے لیے تصویری آئی ڈی متعارف کرانے کے متعلق فکر ہے، میں کس سے بات کر سکتا/سکتی ہوں؟**

GLA نے ووٹ ڈالنے کے لیے تصویری آئی ڈی متعارف نہیں کروائی اور اس کے پاس صرف آگاہی پیدا کرنے اور مساوات کے مضمرات کو دور کرنے کی کوشش کرنے کے اختیارات ہیں۔

اگر آپ آگاہی پھیلانے اور ہمارے وسائل کی تقسیم میں ہماری مدد کرنا چاہتے ہیں، تو اس بات کو یقینی بنانے کے لیے کہ ہم زیادہ سے زیادہ لندن کے رہائشیوں تک پہنچیں، تو براہ کرم ہماری میلنگ لسٹ پر سائن اپ کریں۔

https://registertovote.london/contact-us/sign-up-for-updates. اگر آپ کوئی سول سوسائٹی کی تنظیم ہیں، تو براہ کرم براہِ راست GLA ڈیموکریٹک پارٹیسیپیشن ٹیم سے بذریعہ abbi.barnett@london.gov.uk رابطہ کریں

اگر آپ ووٹ کے لیے تصویری آئی ڈی متعارف کروانے کے بارے میں تشویش کا شکار ہیں، تو آپ correspondence@levellingup.gov.uk پر ای میل کر سکتے/سکتی ہیں یا Department for Levelling Up, Housing and Communities, 2 Marsham Street, London, SW1P 4DF کو تحریری طور پر بتا سکتے/سکتی ہیں

**روبرو ووٹ دینے کے لیے فوٹو گرافک شناخت ظاہر کرنے کا تقاضا**

**روبرو ووٹ ڈالنے کے لیے فوٹو گرافک شناخت (تصویری شناخت) کی کون سی صورتیں قبول کی جائیں گی؟**

ووٹ کے لیے قابل قبول تصویری آئی ڈی ہر آئی ڈی نہیں ہو سکتی۔ لندن کے رہائشیوں کو ووٹ دینے کے قابل ہونے کے لیے ضروری شناخت کے ثبوت کے طور پر قانون میں تسلیم شدہ تصویری آئی ڈیز کی ان میں سے **ایک** قابل قبول صورت رکھنے اور پیش کرنے کی ضرورت ہو گی:

 ● برطانیہ کا پاسپورٹ

 ● یورپی اکنامک ایریا (EEA) کی ریاست یا دولت مشترکہ کے ملک کی طرف سے جاری کردہ پاسپورٹ

 ● EEA ریاست کی طرف سے جاری کردہ قومی شناختی کارڈ

 ● برطانیہ کا ڈرائیونگ لائسنس (تصویر کے ساتھ، کاغذی لائسنس قبول نہیں کیے جائیں گے)

 ● چینل آئی لینڈز، آئل آف مین یا کسی EEA ریاست کی طرف سے جاری کردہ ڈرائیونگ لائسنس

 ● بائیو میٹرک امیگریشن دستاویز

 ● ایک شناختی کارڈ جس پر عمر کے معیارات کی اسکیم ہولوگرام کا ثبوت ہو (ایک PASS کارڈ)

 ● وزارت دفاع کا فارم 90 (دفاعی شناختی کارڈ)

 ● بوڑھے افراد کا بس پاس، معذور افراد کا بس پاس، اوئسٹر 60+ کارڈ، فریڈم پاس

 ● ایک بلیو بیج

 ● ایک مفت ووٹر اتھارٹی سرٹیفکیٹ۔

براہ کرم نوٹ فرمائیں کہ آپ کو پولنگ اسٹیشن پر اپنے ساتھ تصویری آئی ڈی کی **اصل** صورت لے جانے کی ضرورت ہے۔ آپ کے فون پر موجود دستاویزات اور تصاویر کی نقول قبول نہیں کی جائیں گی۔

لوگ میعاد ختم ہونے والی تصویری آئی ڈی استعمال کر سکیں گے اگر وہ اب بھی تصویر سے پہچانے جا سکتے/سکتی ہیں۔ الیکٹورل کمیشن کی ویب سائٹ پر تمام قابل قبول قسم کی تصویری آئی ڈی کے بارے میں مزید معلومات electoralcommission.org.uk/voterID پر موجود ہیں۔

اگر وہ اس فہرست میں نہیں ہیں، تو فریقین ثالث کی جانب سے جاری کردہ دیگر تصویری آئی ڈیز کو شناخت کے ثبوت کے طور پر ووٹ ڈالنے کے لیے قابل قبول **نہیں** سمجھا جائے گا۔

**ووٹ ڈالنے کے لیے قابل قبول تصویری آئی ڈی حاصل کرنے کے لیے مجھے مزید معلومات اور تعاون کہاں سے مل سکتے ہیں؟**

الیکٹورل کمیشن نے قومی رہنما ہدایات electoralcommission.org.uk/voterID پر شائع کی ہیں

آپ غیرجانبدار GLA ووٹر ID مہم کے وسائل اور GLA ڈیموکریسی ہب میں شامل ہونے کے طریقے کے بارے میں مزید معلومات https://registertovote.london پر حاصل کر سکتے/سکتی ہیں

آپ اپنے لائسنس کی درخواست، تجدید یا اپ ڈیٹ کر سکتے/سکتی ہیں، اپنا ڈرائیونگ لائسنس https://www.gov.uk/browse/driving/driving-licences پر دیکھیں یا شیئر کریں

آپ برطانوی پاسپورٹ کے لیے https://www.gov.uk/apply-renew-passport پر درخواست دے سکتے/سکتی ہیں۔ آپ پاسپورٹ کے درخواست فارم اپنے مقامی پوسٹ آفس سے لے سکتے/سکتی ہیں (ان کی برانچ https://www.postoffice.co.uk/branch-finder پر تلاش کریں) اور ڈاک کے ذریعے درخواست دے سکتے/سکتی ہیں، یا پوسٹ آفس چیک اینڈ سینڈ سروس (مزید معلومات https://www.gov.uk/how-the-post-office-check-and-send-service-works پر) استعمال کر سکتے/سکتی ہیں۔

آپ 60+ لندن اویسٹر فوٹو کارڈ کے بارے میں مزید ذیل پر جان سکتے/سکتی ہیں

https://tfl.gov.uk/fares/free-and-discounted-travel/60-plus-oyster-photocard

آپ بلیو بیج کے لیے درخواست یا اس کی تجدید https://www.gov.uk/apply-blue-badge پر کر سکتے/سکتی ہیں۔ بلیو بیج اسکیم کے متعلق سوالات کے لیے اپنی مقامی کونسل سے پر رابطہ کریں

https://www.gov.uk/blue-badge-scheme-information-council ۔

بگ ایشو فاؤنڈیشن (Big Issue Foundation) کے پاس ان لوگوں کے لیے دستیاب فنڈ ہے جو بے گھر ہیں یا جنہیں غیر محفوظ رہائش کا سامنا ہے اور تصویری آئی ڈی حاصل کرنے میں مدد کی ضرورت ہوتی ہے۔ مزید معلومات کے لیے، https://www.bigissue.com/big-issue-foundation ملاحظہ کریں

آپ کی مقامی سٹیزنز ایڈوائس بھی معاونت کر سکتی ہے۔ اپنی مقامی برانچ https://www.citizensadvice.org.uk پر تلاش کریں

آپ مفت ووٹر اتھارٹی سرٹیفکیٹ کے لیے درخواست دے سکتے/سکتی ہیں

https://www.gov.uk/apply-for-photo-id-voter-authority-certificate

**روبرو ووٹ ڈالنے کے لیے تصویری آئی ڈی دکھانے کی ضرورت کب شروع ہو گی؟**

روبرو ووٹ ڈالنے کے لیے تصویری آئی ڈی کی شرط کا اطلاق مئی 2023 سے انگلینڈ کے مقامی انتخابات میں ہو رہا ہے۔ پہلی بار اس کا اطلاق پین لندن کے انتخابات میں مئی 2024 میں لندن کے میئر اور لندن اسمبلی کے انتخابات میں ہو گا۔ برطانوی پارلیمانی / عام انتخابات کے لیے تقاضا انتخابات کے لیے 5 اکتوبر 2023 سے مؤثر ہو گا۔ لیکن مئی 2023 کے بعد سے اس کا اطلاق انفرادی پارلیمانی ضمنی انتخابات میں بھی ہو گا۔

**آئی ڈی کی دیگر صورتیں کیوں قبول نہیں کی جاتیں؟**

قانون دستاویزات کی ان اقسام کی وضاحت کرتا ہے جو تصویری ID کی قابل قبول صورتیں ہیں۔ ان کا فیصلہ برطانوی حکومت نے کیا ہے۔

برطانوی حکومت نے اس بارے میں مزید معلومات فراہم کی ہیں کہ کون سی تصویری آئی ڈی کی صورتوں کو قبول کیا جاتا ہے اور کن کو نہیں، نیز ملحوظ خاطر رکھا جانے والا معیار۔ آپ اسے پر تلاش کر سکتے/سکتی ہیں

<https://www.gov.uk/government/publications/voter-identification-at-polling-stations-and-the-new-voter-card/protecting-the-integrity-of-our-elections-voter-identification-at-polling-stations-and-the-new-voter-card>

**اگر میں کسی پولنگ اسٹیشن پر بغیر کسی قابل قبول تصویری آئی ڈی کے جاؤں تو کیا ہو گا؟**

اگر آپ کسی بغیر کسی قابل قبول تصویری آئی ڈی کے ووٹ ڈالنے کے لیے پولنگ اسٹیشن جاتے ہیں، تو آپ کو بیلٹ پیپر جاری نہیں کیا جائے گا اور آپ کو تصویری آئی ڈی کی قابل قبول صورت کے ساتھ واپس آنا ہو گا۔

اگر آپ واپسی پر ایک اصل قابل قبول تصویری آئی ڈی پیش کرتے ہیں، تو آپ کو ووٹ دینے کے قابل ہوں گے۔

**اگر میں ووٹ ڈالنے کے لیے تصویری آئی ڈی نہیں دکھانا چاہتا تو کیا ہو گا؟**

اگر آپ پولنگ اسٹیشن پر تصویری آئی ڈی نہ دکھانے کو ترجیح دیں گے، تو آپ بذریعہ ڈاک یا پراکسی ووٹ کے لیے درخواست دے سکتے/سکتی ہیں۔ بذریعہ ڈاک درخواست دینے یا ووٹ ڈالنے کے لیے تصویری آئی ڈی کی ضرورت نہیں ہے۔ جب آپ پراکسی ووٹ کے لیے درخواست دیتے ہیں تو اس کی ضرورت نہیں ہے، لیکن آپ کی پراکسی کو پولنگ اسٹیشن پر اپنی قابل قبول تصویری آئی ڈی ظاہر کرنے کی ضرورت ہو گی، جب وہ آپ کی جانب سے ووٹ دیں گے۔

**میری تصویری آئی ڈی پر کیا تفصیلات چیک کی جائیں گی؟**

پولنگ سٹیشن پر تصویری آئی ڈی کی جانچ اس بات کی تصدیق کرے گی کہ آپ کی تصویری آئی ڈی پر موجود نام وہی ہے جو انتخابی رجسٹر پر نام ہے۔ عملہ آپ کی شناخت پر صنفی نشان، پتہ یا قومیت کی جانچ نہیں کرے گا۔

**انتخابی رجسٹر پر موجود نام میری تصویری آئی ڈی پر موجود نام سے مماثل نہیں ہے، میں کیا کر سکتا/سکتی ہوں؟**

اگر آپ کا نام انتخابی رجسٹر پر آپ کی تصویری شناخت سے مختلف ہے، تو آپ یہ کر سکتے/سکتی ہیں:

● نام کی تبدیلی کے ثبوت کے طور پر اپنے ساتھ ایک سرکاری دستاویز لائیں، مثال کے طور پر نکاح نامہ (نیز آپ کی تصویری شناخت)

● آپ اس نام اور ایک حالیہ تصویر کا استعمال کرتے ہوئے مفت ووٹر اتھارٹی سرٹیفکیٹ کے لیے درخواست دے سکتے/سکتی ہیں

● یا آپ انتخابی رجسٹر پر اپنا نام تبدیل کرنے کے لیے اپنی مقامی الیکٹورل سروسز کی ٹیم سے رابطہ کر سکتے/سکتی ہیں

**کیا میں نجی طور پر اپنی تصویری آئی ڈی چیک کروا سکتا/سکتی ہوں؟ کیا مجھے وجہ بتانی پڑے گی کہ کیوں؟**

جی ہاں، ہاں اس مقصد کے لیے پولنگ اسٹیشن میں نجی حصہ دستیاب ہو گا۔ آپ اپنی تصویر کی شناخت نجی طور پر چیک کرنے کے لیے کہہ سکتے/سکتی ہیں۔ ایسی درخواستوں کا نظم احتیاط اور شائستگی سے کیا جانا چاہیے۔

نہیں، آپ کو اس درخواست کی وجہ بتانے کی ضرورت نہیں ہے، اور آپ سے اس کی وجہ بتانے کے لیے نہیں کہا جانا چاہیے۔

**میں ووٹ ڈالنے کے لیے جنس کے نشان والی تصویری آئی ڈی کے استعمال سے پریشان ہوں، میں کیا کر سکتا/سکتی ہوں؟**

آپ کی تصویری آئی ڈی پر وہی نام ہونا چاہیے جو آپ ووٹ ڈالنے کے لیے رجسٹر کیا تھا۔ آپ کو ایسی تصویری آئی ڈی دکھانے کی ضرورت نہیں ہے جس میں جنس کی علامت شامل ہو۔

اگر آپ کے پاس تصویری آئی ڈی نہیں ہے، تصویری آئی ڈی کی موجودہ صورت استعمال کرنے کے بارے میں فکر مند ہیں جس میں صنف کی علامت ہے، یا آپ کو ٹھیک سے معلوم نہیں ہے کہ آیا آپ اب بھی اپنی آئی ڈی پر تصویر کی طرح نظر آتے ہیں، آپ ووٹر اتھارٹی کے سرٹیفکیٹ کے لیے درخواست دے سکتے/سکتی ہیں https://www.gov.uk/apply-for-photo-id-voter-authority-certificate. ووٹر اتھارٹی سرٹیفکیٹ میں صنف کی علامت نہیں ہوتی۔

**اگر پولنگ کے دن سے پہلے میری تصویری آئی ڈی گم ہو جائے، چوری ہو جائے، ختم یا خراب ہو جائے تو میں کیا کر سکتا/سکتی ہوں؟**

اگر آپ کی تصویری آئی ڈی گم ہو گئی، چوری ہو گئی، ختم یا خراب ہو گئی ہے، اور ووٹر اتھارٹی سرٹیفکیٹ کے لیے درخواست دینے کی آخری تاریخ گزر چکی ہے، تو آپ ہنگامی پراکسی ووٹ کے لیے درخواست دے سکتے/سکتی ہیں

https://www.electoralcommission.org.uk/i-am-a/voter/apply-vote-proxy

یہ ایسی چیز ہونی چاہیے جس کے متعلق آپ عام پراکسی ووٹ کی آخری تاریخ سے پہلے آگاہ نہیں تھے۔ یہ فارم اس صورت میں بھی استعمال کیا جا سکتا ہے جب آپ کے گمنام انتخابی دستاویز گم، چوری، ختم یا خراب ہو جاتی ہے۔ یہ درخواستیں پولنگ کے دن شام 5 بجے تک دی جا سکتی ہیں۔

**مفت ووٹر اتھارٹی سرٹیفکیٹ**

**میں مفت ووٹر اتھارٹی سرٹیفکیٹ کے لیے درخواست کیسے دے سکتا/سکتی ہوں؟**

اگر آپ کے پاس ووٹ دینے کے لیے تصویری آئی ڈی قابل قبول صورتوں میں سے نہیں ہے، تو آپ مفت ووٹر اتھارٹی سرٹیفکیٹ کے لیے درخواست دے سکتے/سکتی ہیں۔ درخواست کے حصے کے طور پر آپ کو ایک تصویر، اپنی تاریخ پیدائش اور نیشنل انشورنس نمبر فراہم کرنے کی ضرورت ہو گی۔ اگر آپ کو اپنا نیشنل انشورنس نمبر معلوم نہیں ہے، یا آپ کے پاس نہیں ہے، تب بھی درخواست دے سکتے/سکتی ہیں۔ آپ کی کونسل آپ کی شناخت کے متبادل ثبوت کی درخواست کرنے کے لیے آپ سے رابطہ کرے گی۔

آپ آن لائن https://www.gov.uk/apply-for-photo-id-voter-authority-certificate پر درخواست دے سکتے/سکتی ہیں

یا آپ کاغذی درخواست فارم پُر کر سکتے/سکتی ہیں جو

<https://assets.publishing.service.gov.uk/government/uploads/system/uploads/attachment_data/file/1137587/VAC_public_facing.pdf> پر دستیاب ہے اور اسے اپنی مقامی کونسل کو بھیج سکتے/سکتی ہیں۔ آپ ہدایات کی بڑے نقوش، بریل یا آسان پڑھنے کی صورت میں درخواست کر سکتے/سکتی ہیں۔

اپنی مقامی الیکٹورل سروسز کی ٹیم سے رابطہ کرنے کے لیے، اپنا پوسٹ کوڈ یہاں درج کریں - https://www.electoralcommission.org.uk/i-am-a/voter/your-election-information

**مفت ووٹر اتھارٹی سرٹیفکیٹ پر کیا معلومات شامل ہوتی ہیں؟**

مفت ووٹر اتھارٹی سرٹیفکیٹ آپ کا پورا نام اور تصویر، جاری کرنے والی مقامی کونسل، ایک مناسب شناخت کنندہ (حوالہ بشمول کونسل کی طرف سے مختص کردہ نمبرز اور حروف)، جاری کرنے کی تاریخ اور تجدید کی تجویز کردہ تاریخ دکھائے گا۔

**ووٹر اتھارٹی سرٹیفکیٹ کی درخواست کے لیے تصویر کے کیا تقاضے ہیں؟**

ووٹر اتھارٹی سرٹیفکیٹ کے لیے درخواست کے عمل کے حصے کے طور پر، آپ کو ایک حالیہ تصویر فراہم کرنے کی ضرورت ہو گی۔ تصویر کے تقاضے پاسپورٹ کی تصاویر کے تقاضوں سے ملتے جلتے ہیں اور آپ کے سر اور کندھوں کو ظاہر کرنا چاہیے جس میں آپ کے سر کو کوئی چیز ڈھکے ہوئے نہ ہو – بشرطیکہ مذہبی یا طبی وجوہات کی بنا پر سر کو ڈھانپنا ہو۔ آپ کا چہرہ کسی وجہ کے تحت بھی ڈھکا ہوا نہ ہو۔

تصویری انداز

درخواست گزار کی تصویر اس طرح ہونی چاہیے:

● سامنے کی طرف اور سیدھا کیمرے کی طرف دیکھنا

● ان کے سر اور کندھوں کا قریبی حصہ، بغیر سر ڈھکے، بشرطیکہ وہ مذہبی عقائد یا طبی وجوہات کی بنا پر پہنیں۔ چہرے کو کسی بھی وجہ سے نہیں ڈھانپنا چاہیے

● کوئی دوسرا فرد نظر نہ آئے

● چہرے کے سادہ تاثرات کے ساتھ اور کھلی آنکھوں سے اور واضح نظر آئے، مثال کے طور پر، دھوپ کے چشمے کے بغیر اور بالوں سے دھندلی نہ ہو۔

براہ کرم نوٹ فرمائیں کہ یہ تب لاگو نہیں ہوتا جب درخواست گزار ایسی تصویر فراہم کرنے سے قاصر ہے جو کسی معذوری کی وجہ سے ان میں سے کسی ایک یا دونوں تقاضوں کو پورا کرتی ہو۔

تصویر کا معیار

درخواست گزار کی تصویر ضروری ہے کہ:

● درست طور پر مماثل ہو

● رنگین ہو

● سادہ سفید پس منظر پر لی جائے

● شارپ فوکس میں اور واضح ہو

● 'ریڈ آئی' کے عکس سے پاک ہو جو چہرے یا منعکس ہونے کو دھندلاتی ہے

● خراب نہ ہو

تصویر کا سائز

جہاں درخواست دہندہ آن لائن درخواست دیتا ہے، اس کی فراہم کردہ تصویر ایسی ہونی چاہیے:

● کم از کم اونچائی 750 پگزلز اور چوڑائی 600 پگزلز ہو

● ایک الیکٹرانک فائل میں ہے جس کا سائز 20MB سے زیادہ نہیں ہے

جہاں درخواست گزار کاغذی فارم کا استعمال کرتے ہوئے درخواست دیتا ہے، تصویر ایسی ہونی چاہیے:

● کم از کم 45 ملی میٹر اونچائی اور 35 ملی میٹر چوڑائی

● اونچائی میں 297 ملی میٹر یا چوڑائی 210 ملی میٹر سے زیادہ نہیں

**میں مفت ووٹر اتھارٹی سرٹیفکیٹ کی درخواست کے ساتھ مدد کہاں سے حاصل کر سکتا/سکتی ہوں؟**

اگر آپ کو مفت ووٹر اتھارٹی سرٹیفکیٹ کے لیے درخواست دینے، اپنی درخواست کے لیے تصویر لینے یا کاغذی درخواست فارم کی درخواست کرنے کے لیے کسی مدد کی ضرورت ہو، تو آپ اپنی بورو کونسل میں الیکٹورل سروسز کی ٹیم سے رابطہ کر سکتے/سکتی ہیں۔

آپ ذیل پر اپنا پوسٹ کوڈ درج کر کے ان کی رابطہ تفصیلات تلاش کر سکتے/سکتی ہیں

https://www.electoralcommission.org.uk/i-am-a/voter/your-election-information

آپ ذیل پر مزید معلومات ملاحظہ کر سکتے/سکتی ہیں

<https://www.electoralcommission.org.uk/i-am-a/voter/voter-id/applying-a-voter-authority-certificate>

**مفت ووٹر اتھارٹی سرٹیفکیٹ کی درخواست دینے کی کوئی اختتامی تاریخ ہے؟**

ہاں، آپ کسی بھی وقت ووٹر اتھارٹی سرٹیفکیٹ یا گمنام انتخابی دستاویز کے لیے درخواست دے سکتے/سکتی ہیں۔ کسی مخصوص الیکشن کے لیے درخواستوں کی آخری تاریخ شام 5 بجے، پولنگ کے دن سے 6 کام کے دن پہلے ہے۔

مزید معلومات حاصل کرنے کے لیے، بشمول آپ کی درخواست کا تعین کیسے کیا جائے گا، الیکٹورل رجسٹریشن آفیسرز کو جاری کردہ انتخابی کمیشن کی رہنمائی کو دیکھیں:

<https://www.electoralcommission.org.uk/running-electoral-registration-england/voter-authority-certificates-and-anonymous-electors-documents/deadlines-applications-voter-authority-certificates-or-anonymous-electors-documents-a-particular>

**کیا میں دیگر چیزوں کے لیے ووٹر اتھارٹی سرٹیفکیٹ کو بطور تصویری آئی ڈی استعمال کر سکتا/سکتی ہوں؟**

نہیں، ووٹر اتھارٹی کا سرٹیفکیٹ صرف ووٹنگ کے مقاصد کے لیے ہے اور کسی اور وجہ سے شناخت کے ثبوت کے طور پر استعمال نہیں کیا جا سکتا۔ اسے عمر کے ثبوت یا پتے کی دستاویز کے ثبوت کے طور پر قبول نہیں کیا جائے گا۔

**ووٹ دینے کے لیے رجسٹر ہونا**

**کیا مجھے ووٹ ڈالنے کے لیے تصویری آئی ڈی دکھانے کے ساتھ ساتھ ووٹ ڈالنے کے لیے اب بھی رجسٹر ہونا ہو گا؟**

ہاں، ووٹ کے لیے رجسٹر ہونا آپ کے جمہوری حقوق کے استعمال کا پہلا قدم ہے۔ آپ کو انتخابات کے دن سے کافی پہلے ووٹ دینے کے لیے رجسٹر ہونے کی ضرورت ہو گی، اس لیے پہلے سے تیاری کو یقینی بنائیں!

**ووٹ دینے کے لیے کیسے رجسٹر ہوں؟**

ووٹ دینے کے لیے رجسٹر ہونے کے لیے، آپ www.gov.uk/register-to-vote پر جا کے آن لائن فارم پُر کر سکتے/سکتی ہیں۔ اس میں صرف چند منٹ لگتے ہیں۔ آپ کو بس اپنا قومی انشورنس (NI) نمبر درکار ہوتا ہے۔ آپ کا NI نمبر رجسٹریشن کے عمل میں ایک منفرد شناخت کار کے طور پر استعمال ہوتا ہے، یہ تصدیق کرنے کا سب سے آسان اور تیز ترین طریقہ ہے کہ آپ کون ہیں۔ لیکن پریشان نہ ہوں اگر آپ کو NI نمبر معلوم نہیں ہے یا آپ کے پاس نہیں ہے - آن لائن رجسٹریشن کے عمل کے دوران صرف اپنی رابطہ تفصیلات دیں، اور آپ کی مقامی کونسل کی الیکٹورل سروسز آپ سے رابطہ کریں گی۔

**میرے پاس قومی انشورنس نمبر نہیں ہے۔ کیا اب بھی میں ووٹ ڈالنے کے لیے رجسٹر ہو سکتا/سکتی ہوں؟**

جی ہاں، آپ اب بھی آن لائن ووٹر رجسٹریشن پورٹل کے ذریعے درخواست دے سکتے/سکتی ہیں، لیکن آپ کو اپنے رابطے کی تفصیلات دینی ہوں گی۔ اس کے بعد آپ کی کونسل کی الیکٹورل سروسز اس عمل کو مکمل کرنے کے لیے متبادل ذرائع سے آپ کی شناخت کی تصدیق کے لیے رابطہ کریں گی۔ مثال کے طور پر، آپ سے پیدائش کا سرٹیفکیٹ، یوٹیلیٹی بلز یا بینک اسٹیٹمنٹس کے لیے کہا جا سکتا ہے۔ اس کا مطلب ہے کہ آپ اب بھی ووٹ دینے کے لیے رجسٹر ہو سکتے/سکتی ہیں، خواہ آپ کے پاس اپنا قومی انشورنس نمبر دستیاب نہ ہو۔

**لندن میں کون رجسٹر ہو سکتا ہے اور ووٹ دے سکتا ہے؟**

پورے 2023 میں، لندن میں رہنے والے برطانوی، آئرش، کامن ویلتھ اور یورپی یونین کے شہری رجسٹر ہو سکتے/سکتی ہیں اور ووٹ دے سکتے/سکتی ہیں۔ لیکن اس وجہ سے کہ برطانیہ نے یورپی یونین چھوڑ دی ہے، تو بعض یورپی یونین کے رہائشیوں کے ووٹ دینے کے حقوق مستقبل میں تبدیل ہو سکتے ہیں۔

تازہ ترین معلومات کے لیے، https://www.electoralcommission.org.uk. ملاحظہ کریں

**میں کن انتخابات میں ووٹ دے سکتا/سکتی ہوں؟**

اگر آپ برطانوی، آئرش یا دولت مشترکہ کے اہل شہری ہیں جو لندن میں مقیم ہے تو آپ تمام انتخابات میں ووٹ دے سکتے/سکتی ہیں، بشمول برطانیہ کے عام/پارلیمانی انتخابات اور ریفرنڈم، لندن کے مقامی/بورو کونسل کے انتخابات اور لندن کے میئر/لندن اسمبلی کے انتخابات۔

اگر آپ لندن میں مقیم یورپی یونین کے شہری ہیں، تو آپ صرف مقامی انتخابات میں ووٹ ڈال سکتے/سکتی ہیں، جیسا کہ لندن بورو کونسل کے انتخابات اور لندن کے میئر/لندن اسمبلی کے انتخابات۔ یورپی یونین کے لندن کے رہائشی مئی 2024 میں ان انتخابات میں ووٹ ڈال سکتے/سکتی ہیں۔

تاہم، الیکشنز ایکٹ (2022) کی وجہ سے، *مئی 2024* کے بعد کون ووٹ دے سکتا ہے اس میں تبدیلیاں لاگو ہو سکتی ہیں، جب یورپی یونین کے لندن کے کچھ رہائشی (جو پولینڈ، پرتگال، اسپین اور لگزمبرگ کے شہری نہیں ہیں، جو 1 جنوری 2021 کے بعد آئے اور وہ لوگ جن کے پاس قانونی رہائش نہیں ہے) اپنے ووٹنگ کے حقوق سے محروم ہو سکتے ہیں۔

تازہ ترین معلومات کے لیے https://www.electoralcommission.org.uk. ملاحظہ کریں

**رجسٹر ہونے اور ووٹ ڈالنے کے لیے کیا مجھے 18 سالہ ہونا ضروری ہے؟**

نہیں، یہ عام غلط فہمی ہے۔ لندن اور باقی انگلینڈ میں، آپ 16 سال کی عمر سے ووٹ ڈالنے کے لیے رجسٹر ہو سکتے/سکتی ہیں، لیکن آپ 18 سال کی عمر تک الیکشن میں ووٹ نہیں ڈال سکیں گے/گی۔

**میرا مستقل پتہ نہیں ہے۔ کیا میں ووٹ ڈالنے کے لیے رجسٹر ہو سکتا/سکتی ہوں؟**

جی ہاں، آپ ایسا کر سکتے/سکتی ہیں۔ بہت سے لوگوں کے پاس کوئی ایک یا مستقل پتہ نہیں ہے، اور کچھ بے گھر ہو سکتے ہیں۔ آپ اب بھی ایسی جگہ پر ووٹ ڈالنے کے لیے رجسٹر ہو سکتے/سکتی ہیں جہاں یا تو آپ کا سب سے زیادہ مقامی تعلق ہے یا آپ اپنا زیادہ تر وقت مقامی تعلق کا اعلان کر کے صرف کر سکتے/سکتی ہیں۔ اس معاملے میں رجسٹریشن کے لیے ایک مخصوص فارم موجود ہے - آپ اسے ذیل پر حاصل کر سکتے/سکتی ہیں

<https://www.gov.uk/government/publications/register-to-vote-if-you-havent-got-a-fixed-or-permanent-address>

**جب میں ایک بار ووٹ دینے کے لیے رجسٹر ہوتا ہوں تو کیا میں تاحیات رجسٹر ہو جاتا ہوں؟**

نہیں، اگر آپ کبھی اپنا پتہ، اپنا قانونی نام یا اپنی قومیت تبدیل کرتے ہیں تو آپ کو ووٹ دینے کے لیے دوبارہ رجسٹر کرنا ہو گا۔ دوہری شہریت والوں کو دوبارہ رجسٹر ہونا چاہیے جب انہیں ان کی برطانوی شہریت ملے گی کیونکہ اس کے ساتھ مکمل ووٹنگ کے حقوق ہوتے ہیں۔

**کیا ووٹ دینے کے لیے رجسٹر ہونے کی کوئی اختتامی تاریخ ہے؟**

آپ کسی بھی وقت ووٹ ڈالنے کے لیے رجسٹر ہو سکتے/سکتی ہیں۔ تاہم، رجسٹر ہونے کے لیے آپ کی درخواست پر فوری طور پر کارروائی نہیں کی جاتی، اس لیے بہتر ہے کہ آنے والے انتخابات سے قبل جلد از جلد رجسٹریشن کروا لی جائے۔ کسی خاص انتخابات میں ووٹر کی رجسٹریشن کی آخری تاریخ کی پہلے سے تشہیر کی جائے گی، لیکن عام طور پر آخری تاریخ انتخابات کے دن سے تقریباً دو ہفتے پہلے ہوتی ہے۔

**اگر میں ووٹ ڈالنے کے لیے رجسٹر ہوتا ہوں تو کیا مجھے ووٹ ڈالنا ہو گا؟**

برطانیہ میں ووٹ ڈالنا لازمی نہیں ہے۔ اس لیے، اگر آپ ووٹ دینے کے لیے رجسٹرڈ ہیں تو آپ کے پاس ووٹ دینے یا نہ کرنے کا اختیار موجود ہے۔ لیکن اگر آپ ووٹ دینے کے لیے پہلے رجسٹرڈ نہیں ہیں تو آپ ووٹ نہیں دے سکتے/سکتیں۔

**ووٹ دینے کے لیے رجسٹر ہونے اور ووٹ دینے کے لیے تصویری ائی ڈی رکھنے کے فوائد**

**ووٹ دینے کے لیے رجسٹر ہونے اور ووٹ دینے کے لیے تصویری ائی ڈی رکھنے کے کیا فوائد ہیں؟**

ووٹ کے لیے رجسٹر ہونا آپ کو اپنے بنیادی جمہوری حقوق کا استعمال کرنے کے قابل بناتا ہے، جو بڑی مشکل سے حاصل کیے گئے تھے اور لندن کے تمام شہریوں کے لیے دستیاب نہیں ہیں۔

ووٹ دینے کے لیے رجسٹر ہونے سے آپ کا کریڈٹ اسکور بھی بہتر ہوتا ہے کیونکہ ممکنہ قرض دہندگان آپ کے نام اور پتے کی تصدیق کے لیے انتخابی رجسٹر کا حوالہ دے سکتے ہیں۔ انتخابی رجسٹر کا استعمال جیوری سروس کے لیے شرکاء کو منتخب کرنے کے لیے بھی کیا جاتا ہے - متنوع جیوریز کے زیادہ اچھے فیصلے آنے کا امکان ہوتا ہے۔

آپ فیصلہ کرتے ہیں کہ آیا ووٹ دینا ہے یا نہیں۔ لیکن، یہ یقینی بنانا کہ آپ ووٹ دینے کے لیے رجسٹرڈ ہیں اور ووٹ ڈالنے کے لیے آپ کے پاس صحیح تصویری ID ہے، ان مسائل پر آپ کی آواز سنے جانے کے قابل بناتا ہے جو آپ، آپ کے خاندان اور آپ کی کمیونٹی، لندن اور ملک کے مستقبل کے لیے اہم ہیں۔

**میرا ڈیٹا**

**اگر میں ووٹ دینے کے لیے رجسٹر ہوں یا مفت ووٹر اتھارٹی سرٹیفکیٹ کے لیے درخواست دوں تو میرے ڈیٹا تک کسے رسائی حاصل ہو گی؟**

آپ کا ڈیٹا اور آپ کا ووٹ محفوظ اور بحفاظت رہے گا۔ لیکن، اگر آپ اپنی حفاظت کے بارے میں فکر مند ہیں، تو آپ چیک کر سکتے/سکتی ہیں کہ آیا آپ گمنام طریقے سے ووٹ دینے کے لیے اندراج کرنے کے اہل ہیں۔ اس عمل کے لیے درکار مراحل ذیل پر دستیاب ہیں

<https://www.electoralcommission.org.uk/i-am-a/voter/register-vote/register-vote-anonymously>

اگر آپ گمنام طور پر ووٹ ڈالنے کے لیے رجسٹرڈ ہیں اور روبرو ووٹ ڈالنا چاہتے ہیں، تو آپ کو **گمنام انتخابی دستاویز**کے لیے درخواست دینی ہو گی۔ آپ مزید معلومات پر تلاش کر سکتے/سکتی ہیں

<https://www.electoralcommission.org.uk/i-am-a/voter/register-vote/register-vote-anonymously#anonymous-electors-document>

اگر آپ اپنی ذاتی معلومات کی حفاظت کے بارے میں فکر مند ہیں، یعنی 'اوپن رجسٹر' پر ہونے کے بارے میں جسے فریقین ثالث خرید سکتے ہیں، تو آپ آن لائن رجسٹریشن کے عمل کے دوران ہمیشہ اوپن رجسٹر سے 'آپٹ آؤٹ' کر سکتے/سکتی ہیں۔ آپ 'مکمل رجسٹر' پر رہیں گے جو بورو کی الیکٹورل سروسز (مثال کے طور پر انتخابات سے پہلے پول کارڈ بھیجنے کے لیے) اور قرضوں کی درخواستوں/ کریڈٹ اسکور کی جانچ کے لیے استعمال کیا جاتا ہے۔ یہ گمنام طور پر رجسٹر ہونے سے مختلف ہے، جہاں آپ کی تفصیلات 'اوپن رجسٹر' یا 'مکمل رجسٹر' پر ظاہر نہیں ہوں گی۔

**ووٹ دینے کے طریقے**

**کیا ووٹ ڈالنے کے طریقے مختلف ہیں؟**

ووٹ ڈالنے کے لیے رجسٹر ہونے کے بعد، آپ انتخابات کے دن پولنگ اسٹیشن پر روبرو ووٹ دے سکتے/سکتی ہیں؛ بذریعہ ڈاک ووٹ (اگر آپ انتخابات کے دن آس پاس نہیں ہیں، مثال کے طور پر، اگر آپ چھٹی پر ہیں)؛ یا پراکسی کے ذریعے ووٹ دیں (جس کا مطلب ہے کہ کسی اور سے کہنا جس پر آپ اعتماد کرتے ہیں کہ وہ آپ کے لیے ووٹ ڈالے، مثال کے طور پر اگر آپ بیمار ہیں)۔

پراکسی یا ڈاک کے ذریعے ووٹ دینے کے لیے، آپ کو الیکشن کے دن سے پہلے اضافی درخواست فارم مکمل کرنے ہوں گے اور انہیں اپنی مقامی کونسل کی الیکٹورل سروسز کو بھیجنا ہو گا۔ یہ فارم اور مزید معلومات الیکٹورل کمیشن کی ویب سائٹ پر ذیل پر دیکھی جا سکتی ہیں

https://www.electoralcommission.org.uk/i-am-a/voter/apply-vote-post اور

https://www.electoralcommission.org.uk/i-am-a/voter/apply-vote-proxy . آپ اپنی بورو کی الیکٹورل سروسز کی تفصیلات https://www.gov.uk/contact-electoral-registration-office. پر ملاحظہ کر سکتے/سکتی ہیں

**کیا ووٹ دینے کے تمام طریقوں کے لیے مجھے تصویری آئی ڈی درکار ہے؟**

نہیں، پوسٹ یا پراکسی کے ذریعے ووٹ دینے کے لیے آپ کو تصویری آئی ڈی دکھانے کی ضرورت نہیں ہو گی۔ آپ کے پراکسی کو پولنگ اسٹیشن پر اپنی تصویر کی شناخت دکھانی ہوگی جب وہ آپ کی طرف سے ووٹ دیں گے۔ پولنگ اسٹیشن پر روبرو ووٹ ڈالنے کے لیے آپ کو ووٹ دینے کے لیے ایک قابل قبول تصویری آئی ڈی درکار ہو گی۔

پراکسی یا ڈاک کے ذریعے ووٹ دینے کے لیے آپ کو الیکشن کے دن سے پہلے اضافی درخواست فارم مکمل کرنے ہوں گے اور انہیں اپنی مقامی کونسل کی الیکٹورل سروسز کو بھیجنا ہو گا۔ یہ فارم اور مزید معلومات الیکٹورل کمیشن کی ویب سائٹ پر ذیل پر ملاحظہ کی جا سکتی ہیں

https://www.electoralcommission.org.uk/i-am-a/voter/apply-vote-post اور

 https://www.electoralcommission.org.uk/i-am-a/voter/apply-vote-proxy. آپ اپنی بورو کی الیکٹورل سروسز کی تفصیلات https://www.gov.uk/contact-electoral-registration-office پر ملاحظہ کر سکتے/سکتی ہیں۔

**پراکسی ووٹنگ میں کون سی تبدیلیاں ہیں جن سے مجھے آگاہ ہونے کی ضرورت ہے؟**

اکتوبر 2023 سے پراکسی ووٹنگ میں تبدیلیاں ہوں گی۔

ایک شخص کتنے لوگوں کے لیے پراکسی کے طور پر کام کر سکتا ہے اس کی حد متعارف کرائی جائے گی، اس میں خاندان کے افراد بھی شامل ہیں۔ آپ زیادہ سے زیادہ چار لوگوں کی جانب سے پراکسی کے ذریعے ووٹ دے سکتے/سکتی ہیں، بشمول زیادہ سے زیادہ برطانیہ میں مقیم دو ووٹرز (زیادہ سے زیادہ چار غیر برطانوی رہائشی ووٹرز)۔

کچھ قسم کے پراکسی ووٹ کے لیے آن لائن درخواست دینا بھی ممکن ہو گا۔ اگر آپ کی درخواست کی تصدیق کی ضرورت ہے تو آپ آن لائن درخواست نہیں دے سکیں گے (ان لوگوں کے لیے جو گمنام ووٹ دینے کے لیے رجسٹرڈ ہیں) یا اگر آپ ہنگامی طور پر پراکسی ووٹ کے لیے درخواست دے رہے ہیں۔ آن لائن اور کاغذی دونوں درخواستوں کے لیے شناختی تصدیق کی ضرورت ہو گی (ماسوائے ہنگامی پراکسی ووٹوں کے)۔

آپ کو پراکسی کے ذریعے ووٹ دینے کے لیے تصویری آئی ڈی فراہم کرنے کی ضرورت نہیں ہو گی (آپ کی پراکسی کو آپ کی جانب سے ووٹ دینے کے لیے ایک قابل قبول تصویری آئی ڈی کی ضرورت ہو گی)۔ دیگر شناختی جانچ بھی موجود ہیں، بشمول آپ کے دستخط اور تاریخ پیدائش کی تصدیق۔ پراکسی ووٹنگ کے متعلق تازہ ترین معلومات کے لیے ملاحظہ کریں

https://www.electoralcommission.org.uk/i-am-a/voter/apply-vote-proxy

اگر آپ کے پاس پراکسی کے ذریعے ووٹ ڈالنے کا کوئی موجودہ انتظام ہے تو عبوری عمل استعمال کیا جائے گا۔

**پوسٹل ووٹنگ میں کون سی تبدیلیاں ہیں جن سے مجھے آگاہ ہونے کی ضرورت ہے؟**

اکتوبر 2023 سے پوسٹل ووٹنگ میں تبدیلیاں ہوں گی۔

پوسٹل ووٹ کی کامیاب درخواست آپ کے لیے زیادہ سے زیادہ تین سال تک بذریعہ ڈاک ووٹ دینے کے لیے نافذالعمل ہو گی۔ تین سال بعد، اگر آپ ڈاک کے ذریعے ووٹ دینا جاری رکھنا چاہتے ہیں تو آپ کو دوبارہ درخواست دینے کی ضرورت ہو گی۔ آپ پوسٹل ووٹ کے لیے آن لائن درخواست دے سکیں گے یا کاغذی درخواست استعمال کر سکیں گے اور اس عمل کے حصے کے طور پر آپ کی شناخت کی جانچ کی جائے گی۔

آن لائن ویب سائٹ فی الحال ڈیپارٹمنٹ آف لیولنگ اپ، ہاؤسنگ اینڈ کمیونٹیز کی طرف سے بنائی جا رہی ہے اور یہ یقینی بنانے کے لیے ٹیسٹ کی جائے گی کہ یہ الیکٹرز کے لیے مستحکم اور قابل رسائی ہے۔

بذریعہ ڈاک ووٹ ڈالنے کے لیے آپ کو تصویری آئی ڈی فراہم نہیں کرنی ہو گی۔ دیگر شناختی جانچ بھی موجود ہیں، بشمول آپ کے دستخط اور تاریخ پیدائش کی تصدیق۔ پوسٹل ووٹنگ کے متعلق تازہ ترین معلومات کے لیے https://www.electoralcommission.org.uk/i-am-a/voter/apply-vote-post ملاحظہ کریں

اگر آپ کے پاس موجودہ پوسٹل ووٹ ہے تو عبوری عمل استعمال کیا جائے گا۔

**روبرو ووٹ دینا**

**میں اپنا پولنگ اسٹیشن کہاں تلاش کر سکتا/سکتی ہوں؟**

اگر آپ روبرو ووٹ ڈالنے کے لیے رجسٹرڈ ہیں، تو الیکشن کے دن سے پہلے آپ کے رجسٹرڈ پتے پر پولنگ کارڈ بھیجا جائے گا۔ اس کارڈ میں آپ کے تفویض کردہ پولنگ سٹیشن کا پتہ شامل ہو گا - آپ صرف اس پولنگ سٹیشن پر ووٹ ڈال سکتے/سکتی ہیں، اور یہ ممکنہ طور پر ایک مقامی عوامی عمارت جیسا کہ سکول، مذہب یا کمیونٹی سنٹر ہو گا۔ یہ انتخابات کے دن صبح 7 بجے سے رات 10 بجے تک کھلا رہے گا۔ اگر آپ اپنا پولنگ کارڈ کھو دیتے ہیں تو پریشان نہ ہوں – آپ کو ووٹ دینے کے لیے اس کی ضرورت نہیں ہے (**بشرطیکہ آپ گمنام ووٹ دینے کے لیے رجسٹرڈ ہوں**) اور آپ اپنا پوسٹ کوڈ درج کر کے اپنا پولنگ اسٹیشن تلاش کر سکتے/سکتی ہیں۔

https://www.electoralcommission.org.uk/i-am-a/voter/your-election-information

**پولنگ اسٹیشن میں کیا ہو گا؟**

تمام پولنگ سٹیشن انتخابات کے دن **صبح 7 بجے سے رات 10 بجے** تک کھلے رہیں گے۔کچھ میں استقبالی کارکنان ہو سکتے ہیں جو ووٹرز کو پولنگ سٹیشن میں داخل ہونے سے پہلے خوش آمدید کہیں گے اور ان سے پوچھیں گے کہ کیا وہ ذاتی طور پر ووٹ ڈالنے کے قابل ہونے کے لیے تصویری آئی ڈی کی کوئی قابل قبول صورت لے کر آئے ہیں۔

پولنگ اسٹیشن میں جانے کے بعد، آپ درج ذیل کی توقع کر سکتے/سکتی ہیں:

● عملے کا ایک رکن آپ سے آپ کا نام اور پتہ پوچھے گا، اور چیک کرے گا کہ آیا آپ انتخابی رجسٹر پر موجود ہیں۔

● وہ آپ کی تصویری آئی ڈی دیکھنے کے لیے کہیں گے، چیک کریں گے کہ یہ قابل قبول ہے (مزید معلومات

https://www.electoralcommission.org.uk/i-am-a/voter/voter-id/accepted-forms-photo-id پر)، اور یہ کہ یہ آپ جیسی لگے۔ اگر آپ گمنام ووٹ ڈالنے کے لیے رجسٹر شدہ ہیں (مزید معلومات پر

https://www.electoralcommission.org.uk/i-am-a/voter/register-vote/register-vote-anonymously) ، آپ سے اپنا پول کارڈ اور گمنام انتخابی دستاویز (AED) دکھانے کا کہا جائے گا۔ اگر آپ اپنی تصویری آئی ڈی کو نجی طور پر دیکھنے کا انتخاب کرتے ہیں تو ایک نجی حصہ دستیاب ہو گا۔ پولنگ سٹیشن کے لحاظ سے یہ ایک الگ کمرہ، یا رازداری اسکرین سے الگ کیا گیا حصہ ہو سکتا ہے۔

● جب آپ کی تصویری آئی ڈی کی جانچ کامیابی سے ہو جائے گی تو عملے کا رکن رجسٹر سے آپ کا نام کراس کرے گا اور آپ کو ایک بیلٹ پیپر دے گا جس میں ان امیدواروں کی فہرست دی جائے گی جنہیں آپ ووٹ دے سکتے/سکتی ہیں۔ اگر آپ کے مقامی علاقے میں ایک ہی دن ایک سے زیادہ انتخابات ہو رہے ہیں تو آپ کو ایک سے زیادہ بیلٹ پیپر دیے جا سکتے ہیں۔

● اپنا بیلٹ پیپر (یا کاغذات) پولنگ بوتھ پر لے جائیں، تا کہ آپ خفیہ ووٹ ڈال سکیں۔ بیلٹ پیپر پر ہدایات بغور پڑھیں۔ کچھ انتخابات ووٹنگ کے مختلف طریقے استعمال کرتے ہیں، اس لیے آپ کو یہ یقینی بنانا ہو گا کہ آپ نے ہر بیلٹ پیپر کو صحیح طریقے سے پُر کیا ہے۔

● پولنگ بوتھ میں فراہم کردہ پنسل کا استعمال کرتے ہوئے اپنا بیلٹ پیپر مکمل کریں۔ اگر آپ چاہیں تو اپنا پین بھی استعمال کر سکتے/سکتی ہیں۔ کاغذ پر کچھ اور نہ لکھیں، ورنہ ہو سکتا ہے آپ کا ووٹ شمار نہ ہو۔ اگر آپ غلطی کرتے ہیں، تو اپنا بیلٹ پیپر بیلٹ باکس میں نہ ڈالیں۔ پولنگ سٹیشن کے عملے سے متبادل بیلٹ پیپر مانگیں اور اسے دوبارہ پُر کریں۔

● جب یہ ہو جائے، تو اپنے مکمل بیلٹ پیپر کو تہہ لگائیں اور بیلٹ باکس میں ڈال دیں۔

**اگر میں مذہبی وجوہات کی بنا پر چہرہ ڈھانپتی ہوں تو میری تصویری آئی ڈی کی جانچ کیسے کی جائے گی؟**

پولنگ اسٹیشن کے عملے کو یہ چیک کرنے کی اجازت دینے کے لیے کہ آپ اپنی تصویری آئی ڈی کی طرح نظر آتے ہیں، آپ سے مختصر طور پر اپنے چہرے کا کور ہٹانے کے لیے کہا جائے گا تا کہ وہ آپ کا چہرہ دیکھ سکیں۔ ووٹنگ کے بقیہ عمل کے لیے چہرے کو ڈھانپا جا سکتا ہے۔

اگر آپ چاہیں تو آپ عملے کی کسی خاتون رکن سے اپنی تصویری آئی ڈی چیک کرنے کا کہہ سکتے/سکتی ہیں، اور اگر ممکن ہو تو پولنگ سٹیشن کا عملہ اس کا بندوبست کرے گا۔

آپ اپنی تصویر کی شناخت نجی طور پر چیک کرنے کے لیے کہہ سکتے/سکتی ہیں۔ اس مقصد کے لیے پولنگ اسٹیشن میں نجی حصہ دستیاب ہو گا۔ ایسی درخواستوں کا نظم احتیاط اور شائستگی سے کیا جانا چاہیے۔ آپ کو اس درخواست کی وجہ بتانے کی ضرورت نہیں ہے، اور آپ سے اس کی وجہ بتانے کے لیے نہیں کہا جانا چاہیے۔

ایک آئینہ دستیاب ہو گا تا کہ آپ اس بات کو یقینی بنا سکیں کہ بجی حصے سے نکلنے سے پہلے آپ کا چہرہ ٹھیک سے ڈھانپا گیا ہے۔

اگر آپ اپنا چہرہ ڈھانپنے سے انکار کرتے ہیں اور عملہ آپ کی تصویر کی شناخت کو چیک کرنے سے قاصر ہے، تو اس کا مطلب یہ ہو سکتا ہے کہ آپ کو بیلٹ پیپر جاری نہیں کیا جائے گا، اس لیے آپ ووٹ نہیں ڈال سکیں گے۔

**اگر میں طبی وجوہات کی بنا پر فیس ماسک پہنتا ہوں تو میری تصویری آئی ڈی کیسے چیک کی جائے گی؟**

پولنگ اسٹیشن کے عملے کو یہ چیک کرنے کی اجازت دینے کے لیے کہ آپ اپنی تصویری آئی ڈی کی طرح نظر آتے ہیں، آپ سے مختصر طور پر اپنے چہرے کا ماسک ہٹانے کے لیے کہا جائے گا تا کہ وہ آپ کا چہرہ دیکھ سکیں۔ یہ ضرورت اس صورت میں لاگو ہوتی ہے اگر آپ مدافعتی کمزوری کے شکار ووٹر ہیں یا صحت کی دیگر وجوہات کی بنا پر ماسک پہنتے ہیں۔

آپ اپنی تصویر کی شناخت نجی طور پر چیک کرنے کے لیے کہہ سکتے/سکتی ہیں۔ اس مقصد کے لیے پولنگ اسٹیشن میں نجی حصہ دستیاب ہو گا۔ ایسی درخواستوں کا نظم احتیاط اور شائستگی سے کیا جانا چاہیے۔ آپ کو اس درخواست کی وجہ بتانے کی ضرورت نہیں ہے، اور آپ سے اس کی وجہ بتانے کے لیے نہیں کہا جانا چاہیے۔

اگر آپ اپنے چہرے کے ماسک کو ہٹانے سے انکار کرتے ہیں اور عملہ آپ کی تصویری آئی ڈی چیک کرنے سے قاصر ہے، تو اس کا مطلب یہ ہو سکتا ہے کہ آپ کو بیلٹ پیپر جاری نہیں کیا جائے گا، اس لیے ووٹ نہیں ڈال سکیں گے۔

**پولنگ سٹیشن کا عملہ کیسے فیصلہ کرے گا کہ آیا میری آئی ڈی پر تصویر کافی حد تک میری طرح نظر آتی ہے؟**

پولنگ سٹیشن کا عملہ آپ کی تصویری آئی ڈی پر موجود تصویر اور نام کو دیکھے گا تا کہ یہ چیک کیا جا سکے کہ یہ انتخابی رجسٹر پر موجود آپ کے نام سے مماثل ہے۔ اگر آپ کو ٹھیک سے معلوم نہیں ہے کہ آیا آپ کی تصویر کی شناخت ہو جائے گی، تو آپ اپنی ایک حالیہ تصویر کے ساتھ مفت ووٹر اتھارٹی سرٹیفکیٹ کے لیے درخواست دے سکتے/سکتی ہیں۔ مزید معلومات https://www.electoralcommission.org.uk/i-am-a/voter/voter-id/applying-a-voter-authority-certificate پر

اگر آپ کے خدشات آپ کے صنفی حلیے سے متعلق ہیں، تو ووٹر اتھارٹی سرٹیفکیٹ میں جنس کی علامت شامل نہیں ہے۔

**میں ایک نابینا/ کمزور بینائی والا ووٹر ہوں، پولنگ سٹیشن پر میرے لیے کیا مدد دستیاب ہے؟**

الیکشنز ایکٹ (2022) کے بعد، ریٹرننگ افسران - وہ اہلکار جو انتخابات کی نگرانی کرتے ہیں - کو اب معذور افراد کے لیے آزاد اور خفیہ ووٹ دینے کے لیے انتظامات کرنے کی ضرورت ہے۔ ریٹرننگ افسران کو الیکٹورل کمیشن کی رسائی کی رہنمائی پر عمل کرنا چاہیے۔

نابینا اور کمزور بینائی والے ووٹرز کی مدد کرنے کے لیے، تمام پولنگ اسٹیشنز کے پاس یہ ہونا ضروری ہے:

 ● ایک ٹیکٹائل ووٹنگ ڈیوائس

 ● حوالے کے لیے بیلٹ پیپر کی ایک بڑے نقوش میں نقل

 ● میگنیفائرز

 ● اضافی روشنی

 ● پولنگ سٹیشن کے عملے کی مدد سے ووٹنگ بوتھ تک رہنمائی اور ضرورت پڑنے پر آپ کے ووٹ کو نشان لگانا

ریٹرننگ افسران کو یہ بھی اندازہ لگانے کی ضرورت ہے کہ ان کے علاقے میں کیا ضرورت ہے اور وہ اضافی سامان فراہم کر سکتے ہیں، جیسے کسی کو آزادانہ اور خفیہ طور پر ووٹ دینے کے قابل بنانے کے لیے آڈیو آلات۔ ریٹرننگ افسران کے لیے الیکٹورل کمیشن کی ہدایات کے متعلق مزید <https://www.electoralcommission.org.uk/guidance-returning-officers-assistance-voting-disabled-voters/ensuring-voting-accessible/providing-equipment-polling-station-enables-or-makes-voting-easier-disabled-voters> پڑھیں

**آپ پولنگ سٹیشن پر معقول موافقت کی درخواست کیسے کر سکتے/سکتی ہیں؟**

آپ پولنگ سٹیشن کے عملے سے اس دن پوچھ سکتے/سکتی ہیں، اور وہ ہر ممکن مدد کریں گے۔ یہ یقینی بنانے کے لیے کہ چیزیں آپ کے لیے ہر ممکن حد تک آرام دہ ہوں، آپ اپنے مقامی ریٹرننگ آفیسر یا مقامی الیکٹورل سروسز کو لکھ سکتے/سکتی ہیں، تا کہ انہیں مطلع کر سکیں کہ آپ کو آزادانہ طور پر ووٹ ڈالنے کے لیے مناسب موافقت کی ضرورت ہے۔ ان کے رابطہ معلومات تلاش کرنے کے لیے، آپ الیکٹورل کمیشن کے پوسٹ کوڈ کو تلاش کرنے کے طریقے کو https://www.electoralcommission.org.uk/i-am-a/voter/your-election-information پر استعمال کر سکتے/سکتی ہیں، اور رابطے میں رہنے کے لیے RNIB کا ٹیمپلیٹ نوٹیفکیشن لیٹر استعمال کر سکتے/سکتی ہیں، جو یہاں دستیاب ہے

<https://www.rnib.org.uk/documents/1604/Notification_template_for_individuals_to_send_to_Returning_Officers.docx>

پولنگ سٹیشن کے عملے کو یہ واضح کرنے کے لیے ہدایت بھی جاری کی گئی ہے کہ موبائل فون ایپس (جیسے "Seeing AI" جو پرنٹ شدہ متن کو پڑھنے کے لیے مصنوعی ذہانت کا استعمال کر سکتی ہے) یا ویڈیو میگنفائنگ ڈیوائسز کو نابینا اور جزوی طور پر بینائی والے افراد معقول موافقت کے طور پر ووٹ دینے کے لیے استعمال کر سکتے/سکتی ہیں۔

**اگر مجھے پولنگ سٹیشن پر مسائل کا سامنا کرنا پڑتا ہے تو مجھے کیا کرنا چاہیے؟**

اگر آپ کو پولنگ سٹیشن پر کوئی مسئلہ درپیش ہے یا آپ اپنے تجربے کے بارے میں رائے دینا چاہتے ہیں، تو آپ اپنی مقامی کونسل میں الیکٹورل سروسز کی ٹیم سے رابطہ کر سکتے/سکتی ہیں۔ اپنی مقامی الیکٹورل سروسز کی ٹیم سے رابطے میں رہنے کے لیے، اپنا پوسٹ کوڈ یہاں درج کریں -

https://www.electoralcommission.org.uk/i-am-a/voter/your-election-information

**گمنام طور پر ووٹ دینا**

**گمنام رجسٹریشن کیا ہے؟**

جب کوئی ووٹ دینے کے لیے رجسٹر ہو گا، تو اس کا نام اور پتہ الیکٹورل رجسٹر پر ظاہر ہو گا۔ اگر کسی کو خدشہ ہے کہ انتخابی رجسٹر میں اس کا نام اور پتہ ہونا ان کی حفاظت کو خطرے میں ڈال سکتا ہے، تو وہ گمنام ووٹر کے طور پر اندراج کے لیے درخواست دے سکتا ہے۔

الیکٹورل رجسٹر پر اندراجات عموماً ایسے ظاہر ہوتے ہیں:

FBC412 Vella, John 59 Green Lane

BC413 Vella, Veronica 59 Green Lane

الیکٹورل رجسٹر پر گمنام اندراجات ایسے ظاہر ہوتے ہیں:

BC602 N

'N' اس چیز کی نشاندہی کرتا ہے کہ یہ اندراج ایک گمنام رجسٹرڈ ووٹر سے متعلقہ ہے۔ اس کا مطلب ہے کہ گمنام ووٹ دینے کے لیے رجسٹرڈ لوگ اب بھی ووٹ ڈال سکیں گے، لیکن ان کا نام اور پتہ الیکٹورل رجسٹر پر نہیں ہو گا۔

**کیا میں گمنام طور پر رجسٹر ہو سکتا/سکتی ہوں؟**

کوئی بھی شخص جو گمنام طور پر ووٹ دینے کے لیے اندراج کرنا چاہتا ہے اسے درج ذیل کی ضرورت ہو گی:

● ایک درخواست فارم مکمل کرنا

● وضاحت کرنا کہ اگر ان کی تفصیلات الیکٹورل رجسٹر میں ہوں تو ان کی حفاظت، یا ان کے گھر کے کسی فرد کی حفاظت کیوں خطرے میں ہو گی

● اپنی رجسٹریشن میں معاونت کے لیے ثبوت جمع کروانا

● درخواست فارم، وضاحت اور ثبوت اپنی مقامی کونسل کو واپس کرنا

آپ گمنام طور پر رجسٹر کرنے کے لیے ایک گائیڈ ڈاؤن لوڈ کر سکتے/سکتی ہیں، جو ویمنز ایڈ کے اشتراک سے https://www.electoralcommission.org.uk/i-am-a/voter/register-vote/register-vote-anonymously . پر بنائی گئی ہے آپ پرنٹ شدہ درخواست فارم یہاں تلاش کر سکتے/سکتی ہیں

<https://www.electoralcommission.org.uk/sites/default/files/2021-02/Register-to-vote-anonymously-resident-in-England_0.pdf>

اگر آپ کو گمنام طریقے سے ووٹ دینے کے لیے رجسٹرہونے کے لیے مدد کی ضرورت ہے، تو آپ اپنی مقامی کونسل سے رابطہ کر سکتے/سکتی ہیں۔ ان کی رابطہ تفصیلات تلاش کرنے کے لیے، اپنا پاس کوڈ یہاں درج کریں

https://www.electoralcommission.org.uk/i-am-a/voter/your-election-information

**میں گمنام طور پر ووٹ دینے کے لیے رجسٹرڈ ہوں، تصویری ID کا تقاضا اس طریقے کو کیسے بدلتا ہے اگر میں روبرو ووٹ ڈالتا ہوں؟**

پولنگ سٹیشن پر روبرو ووٹ ڈالنے کے خواہشمند گمنام ووٹرز کو اپنی قابل قبول تصویری آئی ڈی کے طور پر گمنام انتخابی دستاویز پیش کرنے کی ضرورت ہو گی۔ یہ ایسی دستاویز ہے جس میں آپ کے الیکٹر نمبر اور ایک تصویر ہوتی ہے جو آپ کی شناخت کی تصدیق کے بعد آپ کے مقامی الیکٹورل رجسٹریشن آفیسر نے تیار کی ہے۔ ایک گمنام الیکٹر کے طور پر آپ قابل قبول تصویری آئی ڈی کی دوسری صورتیں استعمال نہیں کر سکتے/سکتیں۔ روبرو ووٹ دیتے وقت آپ کو اپنا پول کارڈ اور گمنام انتخابی دستاویز پیش کرنے کی ضرورت ہو گی۔

ہر وہ شخص جو پہلے ہی گمنام ووٹ دینے کے لیے رجسٹرڈ ہے، یا جو انتخابات سے پہلے گمنام ووٹ دینے کے لیے اندراج کرتا ہے، اسے ان کی مقامی کونسل کی جانب سے **گمنام انتخابی دستاویز** کے لیے درخواست دینے کے لیے مدعو کیا جائے گا۔ آپ ایک ایسی دستاویز کی درخواست کے لیے مقامی کونسل سے بھی رابطہ کر سکتے/سکتی ہیں۔ آپ https://www.electoralcommission.org.uk/i-am-a/voter/your-election-information پر اپنا پوسٹ کوڈ درج کر کے ان کی تفصیلات حاصل کر سکتے/سکتی ہیں

**میں گمنام انتخابی دستاویز کے لیے کیسے درخواست دوں؟**

گمنام انتخابی دستاویز کے لیے درخواست دیتے وقت، آپ کو درج ذیل فراہم کرنے کی ضرورت ہو گی، اپنا:

 ● نام

 ● پتہ

 ● تاریخ پیدائش

 ● قومی انشورنس نمبر

اگر آپ کو اپنا قومی انشورنس نمبر معلوم نہیں ہے، تو آپ اسے اپنی تنخواہ کی سلپ یا ٹیکس، پنشن یا فوائد سے متعلق سرکاری خطوط پر دیکھ سکتے/سکتی ہیں۔ اگر آپ اسے تلاش کرنے میں ناکام ہیں تو آپ اب بھی اپنی

درخواست مکمل کر سکتے/سکتی ہیں، اور آپ سے اپنی شناخت کی تصدیق کے لیے آئی ڈی کے متبادل فارم فراہم کرنے کا کہا جائے گا، جس میں پیدائش کا سرٹیفکیٹ، بینک اسٹیٹمنٹ یا یوٹیلیٹی بل شامل ہوسکتا ہے۔ اگر آپ اپنے رابطے کی تفصیلات دیتے/دیتی ہیں تو آپ کی کونسل اس کا انتظام کرنے کے لیے آپ سے رابطہ کرے گی۔

آپ کسی ایسے شخص سے بھی کہہ سکتے/سکتی ہیں جو آپ کو جانتا ہو کہ اگر آپ کے پاس شناخت کا کوئی دوسرا قاب قبول ثبوت نہیں ہے تو آپ کی شناخت کی تصدیق کے لیے مقامی کونسل کو تصدیق فراہم کریں۔ آپ کی مقامی کونسل اس بارے میں مزید معلومات فراہم کر سکتی ہے کہ کون تصدیق نامہ فراہم کر سکتا ہے۔ آپ https://www.electoralcommission.org.uk/i-am-a/voter/your-election-information پر اپنا پوسٹ کوڈ درج کر کے رابطہ تفصیلات تلاش کر سکتے/سکتی ہیں

**گمنام انتخابی دستاویز کیسی لگتی ہے؟**

ایک گمنام انتخابی دستاویز کے اوپر لفظ 'Elector’s Document' لکھا ہوتا ہے، اور یہ ووٹر کی حیثیت کو گمنام ووٹ دینے کے لیے رجسٹرڈ ہونے کا حوالہ نہیں دیتی۔

ایک گمنام انتخابی دستاویز میں درج ذیل شامل ہیں:

● اجراء کی تاریخ

● آپ کی تصویر

● آپ کا انتخابی نمبر (وہ نمبر جو انتخابی رجسٹر پر آپ کے نام اور پتہ کے علاوہ ظاہر ہو گا)

● ایک مناسب شناخت کار (جو الیکٹورل رجسٹریشن افسران کے استعمال کردہ سافٹ ویئر کی جانب سے تیار کردہ 20 حروف اور نمبروں کا مجموعہ ہے)

اگر آپ ایک گمنام ووٹر ہیں، تو آپ کو پولنگ سٹیشن پر جاتے وقت اپنی گمنام ووٹر کی دستاویز ساتھ لانی ہو گی۔ آپ کو اپنے ساتھ قابل قبول تصویری آئی ڈی کا اضافی فارم لانے کی ضرورت نہیں ہے۔

**پولنگ اسٹیشن پر کیا ہو گا؟**

گمنام ووٹرز کو اپنے پولنگ سٹیشن پر جاتے وقت اپنا پول کارڈ اور اپنی گمنام انتخابی دستاویز دونوں ساتھ لانے کی ضرورت ہو گی۔

جب آپ پہنچیں گے/گی، تو عملے کا ایک رکن آپ کا استقبال کرے گا، جو:

1. آپ سے آپ کا پول کارڈ دیکھنے کا کہے گا – آپ کو اپنا نام اور پتہ فراہم کرنے کی ضرورت نہیں ہو گی

2. رجسٹر پر آپ کا انتخابی نمبر تلاش کرے گا

3. آپ کی گمنام انتخابی دستاویز چیک کرے گا

4. آپ کو فہرست سے کاٹ دے گا اور آپ کو ایک بیلٹ پیپر دے گا

پولنگ اسٹیشنز پر ایک نجی جگہ دستیاب ہو گی تا کہ آپ اپنے گمنام انتخابی دستاویز کو نجی طور پر دیکھ سکیں۔ پولنگ اسٹیشن کے لحاظ سے یہ ایک الگ کمرہ ہو سکتا ہے، یا رازداری اسکرین سے الگ کیا گیا حصہ ہو سکتا ہے۔

**اگر میں گمنام طور پر رجسٹرڈ ہوں تو کیا مجھے روبرو ووٹ ڈالنا ہو گا؟**

نہیں، اگر آپ پولنگ سٹیشن پر روبرو ووٹ دینا پسند نہیں کرتے، تو آپ بذریعہ ڈاک یا پراکسی ووٹ دینے کے لیے درخواست دے سکتے/سکتی ہیں۔ بذریعہ ڈاک درخواست دینے یا ووٹ ڈالنے کے لیے آپ کی تصویری آئی ڈی کی ضرورت نہیں ہے۔ پراکسی کے ذریعے ووٹ دینے کی بھی ضرورت نہیں ہے، لیکن آپ کے پراکسی کو پولنگ اسٹیشن پر اپنی قابل قبول تصویری آئی ڈی ظاہر کرنے کی ضرورت ہو گی تا کہ وہ آپ کی جانب سے ووٹ ڈال سکیں۔

ڈاک کے ذریعے یا پراکسی کے ذریعے ووٹ دینے کے لیے آپ کو الیکشن کے دن سے پہلے اضافی درخواست فارم مکمل کرنے ہوں گے اور انہیں اپنی مقامی کونسل کی الیکٹورل سروسز کو بھیجنا ہو گا۔

یہ فارم اور مزید معلومات https://www.electoralcommission.org.uk/i-am-a/voter/apply-vote-proxy پر الیکٹورل کمیشن کی ویب سائٹ پر ملاحظہ کی جا سکتی ہیں اور

https://www.electoralcommission.org.uk/i-am-a/voter/apply-vote-post

آپ اپنی بورو کی الیکٹورل سروسز کے بارے میں تفصیلات اپنا پوسٹ کوڈ https://www.electoralcommission.org.uk/i-am-a/voter/your-election-information پر درج کر کے دیکھ سکتے/سکتی ہیں

**ووٹرز کے لیے مزید قابل رسائی اور دیگر وسائل**

**ووٹر کی رجسٹریشن اور ووٹر آئی ڈی کی معلومات کے متعلق قابل رسائی وسائل میں کہاں تلاش کر سکتا/سکتی ہوں؟**

ہر سال، GLA لندن کی سب سے زیادہ بولی جانے والی کمیونٹی کی زبانوں میں ڈیجیٹل اور پرنٹ وسائل تخلیق مرتب کرتا ہے۔ آپ انہیں GLA ڈیموکریسی ہب پر https://registertovote.london. پر تلاش کر سکتے/سکتی ہیں وہاں آپ D/بہرے اور معذور لندن کے رہائشیوں کے لیے بھی وسائل ملاحظہ کر سکتے/سکتی ہیں

الیکٹورل کمیشن اپنی برطانیہ بھر کی معلومات کا مواد بھی تیار کرتا ہے جس تک آپ https://www.electoralcommission.org.uk پر رسائی کر سکتے/سکتی ہیں۔

**ٹرانس اور نان بائنری ووٹرز کے لیے میں مزید معلومات کہاں تلاش کر سکتا/سکتی ہوں؟**

GLA ووٹر آئی ڈی مہم کے گرانٹس پروگرام کے مرحلہ 1 کے گرانٹی کے طور پر، LGBT Hero نے LGBTQ+ کمیونٹیز کے لیے وسائل کے ساتھ ووٹر آئی ڈی ہب بنایا ہے، بشمول ٹرانس اور نان بائنری ووٹرز کے لیے مخصوص وسائل۔ آپ انہیں ذیل پر ملاحظہ کر سکتے/سکتی ہیں

https://www.lgbthero.org.uk/pages/category/lgbtq-photo-voter-id-london-elections

**مجھے دیگر کمیونٹیز - مخصوص معلومات اور وسائل کہاں سے مل سکتے/سکتی ہیں؟**

ٹریولر موومنٹ بھی GLA ووٹر آئی ڈی کی کمیونٹی ضمانت تھی، اور آپ جپسی، روما اور مسافروں کے لیے وسائل https://travellermovement.org.uk/operation-traveller-vote پر ملاحظہ کر سکتے/سکتی ہیں

برطانیہ کی مسلم کونسل نے کچھ رہنمائی تیار کی ہے جو یہاں دستیاب ہے

https://mcb.org.uk/local-elections-2023-voter-id-and-face-coverings/

**مجھے کسے ووٹ دینا چاہیے؟**

GLA کی منظم کردہ ووٹر آئی ڈی عوامی آگاہی مہم اور سالانہ لندن ووٹر رجسٹریشن ویک سے متعلق تمام مواد اور سرگرمیاں مکمل طور پر غیر جانبدارانہ اور غیر جماعتی سیاسی ہیں۔ نہ GLA، اور نہ ہی شاؤٹ آؤٹ UK کے متعلق کسی سیاسی جماعت یا امیدوار کی حمایت کرنے کا تاثر نہیں رکھا جا سکتا، اور اس طرح، ہم اس بارے میں رائے کا اشتراک نہیں کرتے کہ لندن والوں کو کس طرح ووٹ دینا چاہیے۔

ووٹ ڈالنے کے لیے رجسٹر ہونے اور یہ یقینی بنانے کہ آپ کے پاس ووٹ ڈالنے کے لیے درست تصویری آئی ڈی ہے، ایک دلچسپ بات اپنے ممکنہ مقامی یا قومی نمائندوں کے بارے میں جاننا اور یہ فیصلہ کرنا ہے کہ آپ کیا چاہتے ہیں کہ آپ کی نمائندگی کون کرے اور آپ کی دلچسپیاں کیا ہیں۔ آپ ذیل پر اپنی تحقیق کر سکتے/سکتی ہیں

https://whocanivotefor.co.uk اور اپنا ذہن بنائیں۔ یاد رکھیں، آپ کا ووٹ آپ کی آواز ہے اور آپ کی آواز اہم ہے! #NoVoteNoVoice